以色列十二支派

以色列十二支派係根據《聖經》記載，以色列被分為十二個支派，呢啲支派係以色列嘅後裔，喺歷史上形成一個獨特嘅部落同部落聯盟。雅各嘅第十一個仔約瑟做過埃及宰相，成為極為重要嘅一個支派而得到兩份土地，分別由佢兩個仔以法蓮同瑪拿西繼承，由於雅各嘅第三個仔利未成為耶和華揀選嘅祭司，冇參與分配土地，住喺其他支派之內，所以總數仲係十二支派。

支派
流便支派：流便係雅各嘅長子，利亞生嘅。
西緬支派：西緬係雅各嘅次子，利亞生嘅。
利未支派：利未係雅各嘅第三個仔，利亞生嘅。呢個支派嘅特殊地方在於佢哋係耶和華揀選嘅祭司，由其他支派共同供養，因此冇參與土地分配。
猶大支派：猶大係雅各嘅第四個仔，利亞生嘅。大衛同所羅門都出自猶大支派，而猶太人亦係猶大支派嘅後裔。
但支派：但係雅各嘅第五個仔，辟拉生嘅。
拿弗他利支派：拿弗他利係雅各嘅第六個仔，辟拉生嘅。
迦得支派：迦得係雅各嘅第七個仔，辟拉生嘅。
亞設支派：亞設係雅各嘅第八個仔，辟拉生嘅。
以薩迦支派：以薩迦係雅各嘅第九個仔，利亞生嘅。
西布倫支派：西布倫係雅各嘅第十個仔，利亞生嘅。
約瑟支派：約瑟係雅各嘅第十一個仔，拉結生嘅。
以法蓮支派
瑪拿西支派
便雅憫支派：便雅憫係雅各嘅最細仔，拉結生嘅。